stanford-oval/wikipedia huggingface dataset:
תחנת הרכבת התחתית וודפורד
היסטוריה

התחנה נבנתה במקור כתחנת רכבת עילית רגילה ב-22 באוגוסט 1856. לאחר מספר החלפות בעלים שביניהם היו מספר חברות רכבת, ב-14 בדצמבר 1947 התחנה הועברה לרשות גוף התחבורה בלונדון (אשר לימים הפך ל-Tfl) עקב ההרחבה של קו סנטרל, הקו השני ברמת העומס במערכת הרכבת התחתית של לונדון. התחנה הייתה תחנה סופית לקו סנטרל, כשהנוסעים היו צריכים לעבור לרכבת הפועלת על ידי מנוע קיטור כדי להגיע לאפינג. ב-21 בנובמבר 1948 נפתח המשך הקו המגיע עד תחנת לאוטון (בנוסף ל"לופ" לתחנת היינולט) באמצעות רכבות חשמליות, כנהוג ברכבת התחתית של לונדון גם במאה ה-21.
היסטוריה > סגירה ב-2003

רכבת בקו סנטרל ירדה מהפסים בתחנת צ'נסרי ליין ב-25 בינואר 2003 לאחר שמנוע ניתק מהרכבת ונפל על המסלול, בתקרית נפצעו 32 מנוסעי הרכבת. למרות המרחק הרב בין מקום התאונה לתחנת וודפורד, נסגר כל הקו בעקבות האירוע ואיתו גם תחנת וודפורד, עד לבירור נסיבת התאונה. לאחר ביצוע שינויים בכל הרכבות, נפתח הקו מחדש בשלבים.
תאונה משנית התרחשה בתחנת ווייט סיטי ב-11 במאי 2004, אך לא דווח על נפגעים בתקרית זו.
ראו גם

היסטוריה של הרכבת התחתית של לונדון
שרייה

עלי תה ירוק מושרים בגייוואן (סוג של כוס תה)
שְרַיָיה (באנגלית: Steeping) היא השריית מוצק אורגני, כמו עלים, בנוזל (בדרך כלל מים) כדי לחלץ טעמים או לרכך אותו. התהליך הספציפי של הכנת תה לשתייה על ידי השארת העלים במים מחוממים, כדי לשחרר את הטעם והחומרים התזונתיים, ידוע בשם שרייה. ניתן להכין חליטת צמחים על ידי מִרְתַח, אינפוזיה (מזון) או תשרית (מזון) (פעולה כדי לגרום לריכוך או להפרדה ליסודות, מרכיבים על ידי טבילה בנוזל). חלק מהמוצקים מושרים על מנת להסיר מרכיב, כגון מלח, כאשר המומס אינו המוצר הרצוי.
תירס

דוגמה אחת היא השרייה של תירס, חלק מתהליך הטחינה. כפי שתואר על ידי "איגוד מזקקי התירס" בארצות הברית, גרעיני תירס בקלחים שנקטפו מנוקים ולאחר מכן שוהים בשרייה במים בטמפרטורה של 50 מעלות צלזיוס למשך 30 עד 40 שעות. בתהליך הזה תכולת הלחות שלהם עולה מ-15% ל-45% ונפחם הופך ליותר מכפול. קשרי הגלוטן בתירס נחלשים ועמילן משתחרר. לאחר מכן טוחנים את התירס, כדי לשחרר את הנבט ורכיבים אחרים והמים, שספגו חומרים מזינים שונים, ממוחזרים לשימוש במזון לבעלי חיים.
אלונים

בלוטים הם אגוז אכיל שאסורים לאכילה על ידי בני אדם בשל רמות רעילות של טאנינים. ניתן לשטוף את הטאנינים החוצה על ידי טבילת הבלוטים במים חמים (או במים קרים, במשך מספר חודשים).
תה

תה מיובש כמו עלי תה או תיונים של עלי תה חתוכים ומוכנים לשתייה. כך על ידי שריית העלים רק במים רתוחים או מחוממים כמשחררים העלים את הטעם והחומרים התזונתיים שבתה המיובש. זה נעשה לעיתים קרובות בכוס, ספל, קומקום, כד. ניתן להשתמש במחלט תה או במסננת תה כדי לסייע בתהליך זה. קיים מגוון עצום של סוגי תה זמינים בשוק עם קטגוריות מבוססות רחבות כמו אולונג, ירוק, שחור, לבן וכו' ועוד סוגי תה מיוחדים מאזורים מסוימים כגון אסאם, דרג'ילינג וכו'. יש להכין כל תה כראוי על פי הייצור והאיכות שלהם.
עצמות

כאשר עצמות מושרות בתמיסה של מים רותחים, הסידן עשוי להיות מופק מהן. הנוזל שנוצר מכונה ציר עצמות. העצמות עצמן הרבה יותר רכות לאחר תהליך זה.
בירה

השריית תבואה היא חלק מהכנת בירה.
ראו גם

בישול (בירה)
ISO 3103
לִיתוּת
הערות שוליים

↑  "Corn steeping". Corn.org. אורכב מ-המקור ב-13 ביוני 2005. נבדק ב-20 ביוני 2005. {{cite web}}:  (עזרה)
↑  "Guide to Drinking Darjeeling Tea". thunderbolttea.com. 13 בינואר 2019. {{cite web}}:  (עזרה)
תומאס מיין ריד

| --- | --- |

 לידה:  4 באפריל 1818 Ballyroney, הממלכה המאוחדת של בריטניה הגדולה ואירלנד 
 פטירה:  22 באוקטובר 1883 (בגיל 65) לונדון, הממלכה המאוחדת של בריטניה הגדולה ואירלנד 
 מדינה:  הממלכה המאוחדת של בריטניה הגדולה ואירלנד, ארצות הברית 
 מקום קבורה:  בית הקברות קנסאל גרין 
 שפות היצירה:  אנגלית 
 סוגה:  ספר הרפתקאות 
 יצירות בולטות:  ספינת העבדים פרש בלי ראש
 בן או בת זוג:  Elizabeth Reid (15 באוגוסט 1854–?) 
 חתימה:   
 
תומאס מיין ריד (באנגלית: Thomas Mayne Reid‏; 22 באוקטובר 1818- 4 באפריל 1883) היה סופר אנגלי-אירי, מחבר רומני הרפתקאות וספרי ילדים ונוער.
קורות חייו

תומאס מיין ריד נולד באירלנד ב-22 באוקטובר 1818 להורים ממוצא סקוטי, אביו היה כומר פרסביטריאני. התחיל ללמוד בבלפסט לימודי הסמכה לכומר, אך הפסיק. בשנת 1840 היגר לניו אורלינס, החל לעסוק בה במסחר תבואות, אך פוטר כי לא הסכים להלקאת עבדים שחורים. בשנת 1842 עבר לפנסילבניה, והחל בקריירה עיתונאית. סיקר את מלחמת מקסיקו בין השנים 1846–1848. התנדב לצבא המתנדבים בניו יורק, והמשיך לסקר מהקרבות. עם פציעתו ב-1848 במלחמה, חזר לניו יורק, ומשם לאירופה והתחיל את הקריירה הספרותית שלו בכפר הולדתו. ב-1850 פרסם את הרומן "חצים חופשיים", המתאר את מלחמת מקסיקו. לאחר מכן חיבר מיין ריד 22 סיפורי הרפתקאות לילדים ולנוער, שהפכו את תיאודור רוזוולט למעריצו, תחת השם הבדוי "קפיטן מיין ריד" (אף על פי שבהיסטוריה הצבאית שלו לא הגיע לדרגה מעל ללוטננט), וכן 28 רומנים למבוגרים. בשנת 1853 נשא לאישה את אליזבת, בתו של המוציא לאור של ספריו, וו. הייד. ספריו הכניסו לו כסף רב, אך הוא עצמו חי ללא כסף רב. הוא ניסה להקים באירלנד חוות ענק כמו שרווחו באמריקה. זה לא צלח, ובשנת 1866 פשט רגל וברח מנושיו לניו יורק. בשנת 1870 הורע מצבו הרפואי והוא אושפז מספר פעמים. אשתו אליזבת, שלא התרגלה לחיים באמריקה, חזרה לאירלנד והוא נשאר לבד, נכה ונאלץ להיעזר בקביים באופן קבוע. הוא מת בלונדון אליה חזר בשנת 1883.
אחד מספרי הילדים והנוער המוכרים ביותר שלו הוא רומן ההרפתקאות "פרש בלי ראש (אנ')", המספר על זוג אוהבים החיים בערבות טקסס.
כ-30 מספריו הופיעו בעברית, ו-4 מהם ביידיש. הראשון שתורגם, "אי בורניא", הופיע בעברית לראשונה ב-1898, מתורגום ומעובד בידי אז"ר. בשנת 1921 הופיעו שניים מספריו ביידיש: "וואלד-קינדער", מתורגם בידי ג-שטיין, ו-"אין דער מלוכה פון פייער" (תרגום של The Land of Fire). חלק מספריו הופיעו יותר מפעם אחת בעברית, וזכו לתרגומים שונים.
על השפעת הסופר על הנוער הציוני כותב ישראל בלקינד בזיכרונותיו: "על כל בני הנעורים חביבים מאד הספרים של שני סופרים אמריקאים, מיין-ריד ופנימור קופר, שכתבו על חיי החלוצים באמריקה בעת אשר הייתה כמעט שוממה ויושביה מעטים. השפעת הספרים האלה על הצעירים הייתה כל כך גדולה, עד כי זוכר אנכי כי תלמיד הגימנסיה אשר בה למדתי ברח לאמריקה (מובן כי השיבו אותו מהעיר הקרובה!), ומקרים כאלה קרו גם בערים אחרות. השפעת הסופרים הללו הייתה נכרת גם על העסקנים הצבוריים אשר חלמו אודות ישוב היהודים באמריקה".
ראו גם

ספינת העבדים (ספר ילדים)
תרג'ולה

| --- | --- |

 מדינה:  גאורגיה גאורגיה
 שפה רשמית:  גאורגית 
 גובה:  170 מטרים
 אוכלוסייה:  ‏
  ‑ בעיר:  4,830 (2023)
 קואורדינטות:  42°11′00″N 42°58′38″E﻿ / ﻿42.183333333333°N 42.977222222222°E﻿ / 42.183333333333; 42.977222222222 
 אזור זמן:  UTC+04:00
 https://terjola.gov.ge/
 he
 
תרג'ולה (בגאורגית:თერჯოლა) היא עיר במחוז אימרתי בגאורגיה.
שטח העיר הוא כ-5.8 קמ"ר, ומתגוררים בה 4,365 איש (נכון לשנת 2015).
היסטוריה

קיימות עדויות להמצאות בני אדם באזור תרג'ולה החל מתקופת האבן. במערות Navenakhevi cave ו-Mujireti cave נמצאו כלי נשק מאבן וכן חפצים נוספים של אנשים שהתגוררו במקום. במערות Sakajia ו-Sagvarjile התגלו קברים המשויכים לתקופת הברונזה.
נקודות עניין

Navenakhevi cave - מתחם הכולל 4 מערות.
Mujireti cave - מערה צרה שרוחבה נע בין 1–4 מטר ועומקה הוא 92 מטר.
מפלי Kadagidze Rafi - מפלים שגובהם 4 מטר המסתירים כניסה למערה, המתגלה בקיץ כשזרימת המים נמוכה.
Skandi fortress - מבצר מהמאה ה-4 לספירה.
הערות שוליים

↑  Terjola, Georgia, Cityfacts
↑  About Terjola, Georgian Travel Guide
שנות ה-90 של המאה ה-7

שנות ה-90 של המאה ה-7 היו העשור העשירי והאחרון של המאה ה-7, החלו ב־1 בינואר 690 והסתיימו ב־31 בדצמבר 699.
אירועים בולטים בעולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אירועים בולטים בעולם > מלחמה ופוליטיקה > מלחמות

692 – עבד אל-מלכ כובש מחדש את מכה. מנהיג המרד עבדאללה אבן א-זובייר נהרג בקרב.
694 – יוסטיניאנוס השני שולח את צבאו להילחם במרונים, אך נוחל מפלה.
אירועים בולטים בעולם > מלחמה ופוליטיקה > סכסוכים לאומיים ואזוריים

694 – המלך הוויזיגותי אגיקה מאשים בטולדו את היהודים בשיתוף פעולה עם המוסלמים, מחרים את אדמותיהם, גוזר עליהם עבדות אצל נוצרים והמרת דתם של ילדיהם לנצרות
695 – מרד ח'וארג'.
אירועים בולטים בעולם > מלחמה ופוליטיקה > אירועים פוליטיים משמעותיים

16 באוקטובר 690 – וו דזה טיין נהיית לאישה היחידה המולכת בסין ונושאת בתואר קיסר סין
690 – תרגום התנ"ך וספרי הברית החדשה לאנגלית עתיקה.
692 – נערכת ועידת קוויניסקסט. החלטותיה לא התקבלו על ידי האפיפיור והכנסייה הקתולית.[דרושה הבהרה]
692 – טרן, מלך הפיקטים עולה לשלטון
692 – קרב סבסטופול בין האימפריה הביזנטית לכוחות הערבים
698 – בעקבות הפסד בקרב ליד קרתגו, האימפריה הביזנטית מפנה את כל כוחותיה מצפון אפריקה. העיר נהרסה ולא שוקמה מעולם.
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אסונות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתקופה זו מכים באירופה כמה גלים של מגפת דבר הבלוטות.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מדע וטכנולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תרבות פופולרית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תרבות פופולרית > אדריכלות

691 – נשלמת בניית כיפת הסלע
אישים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  DAVID WOODS, Adomnán, plague and the Easter controversy (עמ' 1-13), Anglo-Saxon England, Vol. 40, ‏2012
| עשורים במאה ה-7 |
| --- | --- | --- |
|  | << • 600–609 • 610–619 • 620–629 • 630–639 • 640–649 • 650–659 • 660–669 • 670–679 • 680–689 • 690–699 • >> |  |
וו דזה טיין נהיית לאישה היחידה שמולכת בסין ונושאת בתואר קיסר סין
691 – נשלמת בניית כיפת הסלע
תרזה אנדרוז

תרזה אנדרוז' (באנגלית: Theresa Andrews; נולדה ב-25 באוגוסט ב-1962) היא שחיינית עבר אמריקאית. היא אלופה אולימפית בעלת שתי מדליות זהב אולימפיות.
ביוגרפיה

אנדרוז נולדה בניו לונדון, קונטיקט. היא התאמנה במועדון השחייה של צפון בולטימור (שני עשורים לאחר שהתאמנה במועדון, השחיין הגדול ביותר שהתאמן בו הוא מייקל פלפס. בנוסף, התאמנו במועדון זה מדליסטיות אולימפיות נוספות: אניטה נול, בת' בוטספורד וקייטי הוף). היא למדה באוניברסיטת פלורידה בגיינסוויל והתאמנה תחת הדרכתו של רנדי ריס.
באולימפיאדת לוס אנג'לס (1984) זכתה אנדרוז בשתי מדליות זהב, במשחה ל-100 מטר גב בתוצאה של 1:02.55 דקות, לפני בת ארצה בטסי מיטשל (1:02.63 דקות) ויולנדה דה רובר מהולנד (1:02.91 דקות) ובמשחה שליחות 4x100 מטר מעורב בתוצאה של 4:08.34 דקות, לפני מערב גרמניה (4:11.97 דקות) וקנדה (4:12.98 דקות). בנוסף, היא סיימה במקום העשירי במשחה ל-200 מטר גב בתוצאה של 2:13.48 דקות.
בטקס פרטי הציגה אנדרוז את מדליית הזהב לאחיה, על אומץ ליבו בהתמודדות עם שיתוק ארבעת גפיו כתוצאה מתאונת אופניים שבה נפגע, בהיותו בן 19.
כיום, משמשת אנדרוז דוברת של תאגידים, כנסים, קבוצות קהילתיות ובתי ספר. היא סיימה תואר ראשון בטיפול ביצירה מאוניברסיטת פלורידה ובוגרת תואר שני בעבודה סוציאלית קלינית מאוניברסיטת המדינה של אוהיו בקולומבוס. היא התמחתה בטיפול בילדים החולים במחלות המטולוגיות ואונקולוגיות. כמו כן, היא פעילה בוועד האולימפי האמריקאי.
תל קירי

| --- | --- |
אין תמונה חופשית
 היסטוריה
 תקופות:  תקופת הברזל 
 אתר ארכאולוגי
 ארכאולוגים:  אמנון בן-תור 
 מיקום
 מדינה:  ישראל 
 
תל קירי הוא אתר ארכאולוגי בקצהו הדרום מערבי של עמק יזרעאל, בתחום קיבוץ הזורע. כיום כל שטחי האתר קבורים מתחת לבתי הקיבוץ.
החפירות העיקריות באתר התנהלו לפני הקמת שכונת מגורים חדשה בקיבוץ בשלוש עונות בין השנים 1975–1977 בהנהלת אמנון בן-תור. בחפירות נעשו במסגרת פרויקט של מחקר אזורי בסביבות תל יקנעם. תל קירי היה האתר הראשון שנחפר והחפירות הראו תוצאות משמעותיות. התגלית העיקרית היא שרידי כפר מתקופת הברזל, שהתקיים באופן רצוף ללא הפרעה לאורך כל התקופה ואפשר לחוקרים ללמוד על תושבי ארץ ישראל הכפריים שהיוו מרבית האוכלוסייה, נושא שעד אז לא נחקר במיוחד. תגלית מתקופה זו שקיבלה תשומת לב היא שרידי בית מגורים רגיל ובו עדויות לפולחן ביתי. בנוסף התקיימו באתר יישובים מן התקופה הניאולותית המאוחרת ועד התקופה הרומית-ביזנטית.
שטח האתר הוא בין 10 ל-12 דונם, אך בעת תחילת החפירות, שני שלישים מהאתר כבר היו חסומים לחפירה בגלל בניה של בתי מגורים בקיבוץ הזורע ולכן החפירה באתר הייתה למעשה חפירת הצלה לפני שהבתים בקיבוץ כיסו את כל שטח האתר. האתר אינו תל רגיל, אלא טראסה מאורכת למרגלות מדרונו המזרחי של הר הכרמל לכיוון העמק. סחף מהגשם, כמו גם עבדות פילוס למטרת בנייה פגעו קשות באתר והשכבות המאוחרות באתר מימי הביניים נעלמו לחלוטין בחלק מהאתר שנחפר. מקור המים של אותו יישוב הם בנחל השופט הזורם למרגלות האתר והמעיינות המצויים מדרום לו.
השרידים מתקופת הברזל

היישוב מתקופת הברזל נחקר בעיקר בחלקו המזרחי של האתר. שכבות היישוב נערמו לעובי של 3 מטר וכללו שלבי בנייה רבים המתוארכים לבין המאה ה-12 לפנה"ס ועד המאה ה-8 או ה-7 לפנה"ס (מתחילת תקופת הברזל וכמעט עד סוף התקופה עם הכיבוש הפרסי של ארץ ישראל). מאחר שמדובר ביישוב קטן ולא מבוצר, מדובר ביישוב כפרי, אך גודלם של המבנים מעיד על כך שמדובר ביישוב משגשג. יכול להיות גם ששטח האתר שנחפר מייצג רק חלק מהכפר שבו חיו תושבים אמידים יותר. מרבית הבניה נעשתה באבני גוויל (אבנים לא מסותתות), אך היה גם שימוש בלבנים בגדלים שונים. גגות הבתים היו עשויים מקנים וענפים המצופים בטיח. רוב המבנים שנחשפו היה בתי מגורים פרטיים, פרט לשני מבנים גדולים יחסית ומבנה רגיל שבו נמצאו שרידי פולחן. באתר נמצאו מספר רב של מתקנים חקלאיים המתאימים ליישוב חקלאי כגון ממגורות. פרט לכלים יומיומיים שנמצאו באתר נמצאו גם כלי יוקרה, כלים בסגנון פלשתי וכלים בסגנון אשורי.
הערות שוליים

↑  אמנון בן-תור ואחרים, "מחקר אזורי בתל יקנעם וסביבתו", קדמוניות, חוברת 77/78, 1987, עמ' 3
↑  אמנון בן-תור, "החפירות בתל קירי שבקיבוץ הזורע בשנים 1975-1976", קדמוניות, שנה י', חוברת 1 (37), 1977, עמ' 24
↑  אמנון בן-תור, 1977, עמ' 25–26
| --- | --- |
בקרת זהויות :  NLI: 987007498591805171
תהילים י"ב

תהילים י"ב הוא המזמור השנים עשר של ספר תהילים. המזמור חתום בידי דוד, ומלין על המוסר הירוד של האנשים בדורו.
המזמור מתחיל במילים למנצח על השמינית שהוא לדעת פרשנים רבים כלי נגינה בעל שמונה מיתרים או לחן בן שמונה קולות.
תוכן המזמור

החלק הראשון של המזמור (פסוקים ב-ה) מתאר האנשים רחוקים מן האמת ומלאים בשקר, והחלק השני (פסוקים ו-ט) מתאר את תשועת העניים והמסכנים, ומוסיף תפילה שה' יושיע אותם.
המזמור בתפילה

על פי מסכת סופרים זהו המזמור של שמיני עצרת. בהתאם לכך, הוא נאמר בנוסח הספרדים בתפילת ערבית, ולפי מנהג הגר"א משמש ביום זה כשיר של יום.
המזמור בתרבות

הקנטטה Ach Gott, vom Himmel sieh darein, רי"ב 2 הולחנה יוהאן סבסטיאן באך בשנת 1724, לכבוד יום ראשון השני אחרי חג השילוש, בהתבסס על כוראל אשר חובר על ידי מרטין לותר בשנת 1524 כפרפרזה למזמור.
הערות שוליים

↑  עולם התנ"ך, תהילים י"ב
↑  מסכת סופרים, פרק י"ט, הלכה ב.
↑  מעשה רב, הלכות סוכה סי' רלד.
תומאס ניוקומן

| --- | --- |
 לידה:  פברואר 1664 דארטמות, אנגליה
 פטירה:  5 באוגוסט 1729  (בגיל 65) לונדון
 מקום מגורים:  בריטניה
 מקום קבורה:  באנהיל פילדס
 עיסוק:  חרש מתכת
 הערות:  יש הרואים בו את "אבי המהפכה התעשייתית"
 תרומות עיקריות
 בנה עם תומאס סייוורי, שותפו לעסקים, מנוע קיטור אטמוספירי לשאיבת מים ממכרות פחם ובדיל
 
מנוע קיטור של ניוקומן לשאיבת מים בבלק קאנטרי (Black Country), במערב המידלנדס
תומאס ניוקומן (אנגלית: Thomas Newcomen‏; פברואר 1664 - 5 באוגוסט 1729) היה חרש מתכת וממציא אנגלי, שיש הרואים בו את "אבי המהפכה התעשייתית" והיזם הראשון שלה.
קריירה

ב-1712 בנה ניוקומן עם תומאס סייוורי, שותפו לעסקים, מנוע קיטור אטמוספירי לשאיבת מים ממכרות פחם ובדיל בדרום-מערב אנגליה - מקום לידתו של ניוקומן - ובעיקר בקורנוול.
המנוע של ניוקומן הוכנס לראשונה לשימוש במפעלי הפחם "קוניגרי" (Conygree) ליד דאדלי שבמערב המידלנדס ב-1712. רפליקה של המנוע נבנתה ב-Black Country Living Museum הנמצא שם.
במנוע זה נעשה שימוש בקיטור כאמצעי ליצירת תת-לחץ ולאו דווקא בלחץ הקיטור עצמו. תת-הלחץ שנוצר בתוך צילינדר שצדו העליון נותר פתוח גרם ללחץ האטמוספירי לדחוף את הבוכנה מטה, ומכאן השם "מנוע אטמוספירי".
מנועים נוספים הותקנו על ידי ניוקומן עצמו במכרות במידלנדס, בצפון ויילס ובקאמבריה, ולמעלה מ-100 מהם נבנו בטרם פג תוקפו של הפטנט ב-1733. את המנוע הוסיף ופיתח מאוחר יותר ג'יימס ואט.
ב-1920 נוסדה בלונדון חברה מדעית לטיפוח ועידוד חקר תולדות מדע ההנדסה והטכנולוגיה, והיא נקראת Newcomen Society על שמו של תומאס ניוקומן.
ראו גם

מנוע הקיטור של ניוקומן
ת'אוזנד אוקס

| --- | --- |
חותם ת'אוזנד אוקסחותם ת'אוזנד אוקס

 מדינה:  ארצות הברית ארצות הברית
 מדינה:  קליפורניה קליפורניה
 ראש העיר:  Bob Engler
 תאריך ייסוד:  7 באוקטובר 1964
 על שם:  אלון 
 שטח:  143.31 קמ"ר
  ‑ שטח ואחוז מים:  0.39 קמ"ר 0.27%
 גובה:  270 מטרים
 אוכלוסייה:  ‏
  ‑ בעיר:  126,966 (דירוג: 43 בקליפורניה, 1 באפריל 2020)
  ‑ צפיפות:  901.82 נפש לקמ"ר (2016)
 קואורדינטות:  34°11′22″N 118°52′30″W﻿ / ﻿34.189444444444°N 118.875°W﻿ / 34.189444444444; -118.875 
 אזור זמן:  UTC-8
 www.toaks.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ת'אוזנד אוקס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ת'אוזנד אוקס(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטת'אוזנד אוקס(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטת'אוזנד אוקס  he tabBackground:;tabBorder:#aaa;defaultTab:0;
 
ת'אוזנד אוקס (באנגלית: Thousand Oaks) עיר בקליפורניה, ארצות הברית. נכון לשנת 2016, מתגוררים בעיר כ-128,888 תושבים. ת'אוזנד אוקס ממוקמת כ-24 ק"מ מקצה העיר לוס אנג'לס.
היסטוריה

אינדיאנים התיישבו באזור זה כבר לפני למעלה מ-10,000 שנים. האירופאי הראשון שהגיע לסביבה היה החוקר הספרדי חואן רודריגס קבריו בשנת 1542. במהלך המאה ה-19 התקיימו סכסוכים רבים על הטריטוריה בין האינדיאנים לספרדים. לאחר מלחמת העצמאות של מקסיקו השטח הפך לשטח מקסיקני. בשנת 1850 השטח סופח לארצות הברית. ההתיישבות הכפרית החלה להתפתח במהלך שנות ה-70 של המאה ה-19. לקראת סוף המאה היגרו לאזור מהגרים רבים מנורווגיה. במהלך שנות ה-50 וה-60 של המאה ה-20 התרחשה הגירה המונית אל האזור. בספטמבר 1964 התקיים משאל עם סביב יצירת העיר באופן רשמי. כ-60% מתושבי הסביבה הצביעו בעד הקמת העיר, אשר הוכרזה באוקטובר שלאחר מכן.
דמוגרפיה

לפי מפקד האוכלוסין משנת 2010, מתגוררים בת'אוזנד אוקס כ-126,683 נפש בכ-45,836 משקי בית. הצפיפות היא 886.4 נפש לקמ"ר. בשנותיה הראשונות, ת'אוזנד אוקס נחשבה לעיר של מעמד הפועלים, אך כיום מתגוררים בה אוכלוסייה יותר משכילה מן הצווארון הלבן.
ההרכב הגזעי הוא:
101,702 תושבים (80.3%) לבנים
11,043 תושבים (8.7%) אסיאתים
1,674 תושבים (1.3%) אפרו-אמריקאים
497 תושבים (0.4%) ילידים אמריקאים
7,015 תושבים (5.5%) מגזעים אחרים
4,752 תושבים (3.8%) משני גזעים או יותר
ההכנסה החציונית למשק בית בעיר היא 121,088$.
מבין התושבים הידועים אשר התגוררו בעיר למשך זמן כזה או אחר, ניתן למנות את בריטני ספירס, סילבסטר סטאלון, אלן דג'נרס, דין מרטין, קורט ראסל, הת'ר לוקליר ומרילין מונרו.
כלכלה

עד שנות ה-50 של המאה ה-20 החקלאות הייתה המרכיב הכלכלי המרכזי באזור. בשנות ה-60 החלה להתפתח תעשיית היי-טק. כיום נחשבת לאחת הערים העשירות בארצות הברית. כיום, הכלכלה העירונית מושפעת מעסקים שונים ומתעשיות אלקטרוניקה, ביולוגיה, כלי רכב וכו'.
תשתית

ערך זה עוסק ביסודות מבניים מסגרתיים. אם התכוונתם למשמעות אחרת, ראו .
גשרים, מסילות רכבת וחוות רוח הן תשתיות חומריות
תשתית היא מכלול האמצעים החומריים, המוסדיים והאנושיים והמידע הזמינים אשר תורמים, בהינתן הקצאת משאבים הולמת, לקיום שוויון בתגמול של תשומות דומות.
תשתית חומרית היא ההון אשר מגולם באמצעים דוגמת תחבורה, חינוך, בריאות, אספקת חשמל ומים, מתקני ביוב ופינוי פסולת, טיהור אוויר, היקף בנייה וכמות בתי המגורים וכן מתקנים אדמיניסטרטיביים ושימור משאבי טבע. תשתית חומרית מכונה גם שירותים ציבוריים, מתקנים ציבוריים וכן הון תקורה חברתי.
תשתית מוסדית היא החוק של הקהילה, וכן המתקנים והתהליכים המבטיחים את קיום החוקים הללו כדוגמת אסדרה, ביטחון לאומי ועוד. על פי רוב, הגוף האחראי לתשתית המוסדית הוא המדינה.
הון אנושי הוא תצורה של תשתית, הכוללת את נתוני האוכלוסייה (היקף ההשכלה וההכשרה, שיעור ילודה, שיעור תמותה, הגירה ועוד) ואת מאפייניה.
תרזה אנדרסן

תרזה "טרי" אנדרסן (באנגלית: Teresa "Terry" Andersen, נולדה בשנת 1953) היא שחיינית צורנית אמריקאית בעבר. היא אלופת העולם בעלת 3 מדליות זהב מאליפות עולם אחת (בלגרד 1973).
ביוגרפיה

אנדרסן נולדה בסנטה קלרה, קליפורניה. היא החלה לשחות בגיל 10. בתחילת שנות ה-70 היא שלטה בשחייה צורנית בעולם. באליפות העולם הראשונה שנערכה בבלגרד בשנת 1973 היא זכתה בכל 3 מדליות הזהב האפשרויות, בתחרות ליחידיות, בתחרות לזוגות ובתחרות הקבוצתית. הישג שהחזיק מעמד עד לשנת 1986.
לאחר שפרשה מהשתתפות בתחרויות עבדה אנדרסן כמאמנת נבחרת גרמניה בשחייה צורנית בשנת 1974. לאחר מכן, היא אימנה את נבחרת דרום אפריקה בשחייה צורנית בשנים 1976 ו-1979. היא עזרה לקדם ענף ספורט זה שנכנס למשחקים האולימפיים בשנת 1984.
תארים והישגים

בשנת 1986 זכתה אנדרסן להכלל בהיכל התהילה הבינלאומי של השחייה.
תרבית שתן

תרבית שתן היא בדיקת מעבדה שמטרתה לאבחן דלקת בדרכי השתן.
שתן תקין הוא לרוב נוזל מעוקר, אולם קיימים מספר מצבים בהם האדם בריא אך בתרבית השתן תהיה צמיחה. מאחר שהשופכה אינה סטרילית, וממוקמת בקרבת איבר המין הנשי או בזה הגברי, וכן בקרבת פי הטבעת, הרי שבעת מתן שתן יאספו בשתן חיידקים הנמצאים באזור איבר המין או על העור.
שיטות איסוף שתן לתרבית > שתן "אמצע זרם"

לאחר ניקוי יסודי של אזור איבר המין באמצעות מים וסבון אנטי חיידקי, אוספים רק את אמצע זרם השתן (mid-stream), כלומר, התחלת מתן השתן תהיה לשירותים (כך השתן הראשון שוטף את החיידקים) והמשך השתן יהיה לרוב נקי מחיידקים.
שיטה זו יעילה כל עוד יש שיתוף פעולה מצד הנבדק, אם כי בתינוקות זכרים שאינם שולטים בשתן ניתן להשכיב את התינוק על גבו ולחכות שישתין, ולאסוף את אמצע הזרם בכוס מהאוויר.
שיטות איסוף שתן לתרבית > צנתור שלפוחית השתן

בשיטה זו (קטטריזציה) מחדירים באופן סטרילי צינור דק לשופכה ואוספים שתן ישירות משלפוחית השתן. שיטה זו מפיקה לרוב שתן סטרילי, ומשמשת לאיסוף שתן בחולים שאינם מסוגלים לשתף פעולה, למשל בתינוקות.
סיבוכים (נדירים): אם הצנתור נעשה באופן לא נקי - החדרת זיהום לדרכי השתן.
שיטות איסוף שתן לתרבית > ניקור על־חיקי

בשיטה זו (Suprapubic aspiration) אוספים שתן באופן סטרילי למזרק באמצעות מחט המוחדרת דרך העור לשלפוחית השתן. שיטה זו היא היעילה ביותר להשגת שתן סטרילי. בשימוש בתינוקות, בילדים ובבעלי חיים. מבחינת כאב, הרושם הוא שהניקור אינו כואב יותר מבדיקת דם רגילה.
יתרונות: השיטה בטוחה יותר מקטטריזציה מבחינת סיכון לגרימת דלקת בדרכי השתן. השתן המופק הוא סטרילי.
מגבלות: שלפוחית השתן צריכה להיות מלאה יחסית כדי לאתר אותה.
ראו גם

בדיקת שתן
תנועת הנוער 6 באפריל

תנועת הנוער 6 באפריל (בערבית: شباب 6 ابريل, "נערי שישה באפריל") היא קבוצת פייסבוק, שהוקמה תחילה בשביל לתמוך בשביתת הפועלים מאל-מחלה אל-כוברא במצרים בְ-6 באפריל 2008, מאוחר יותר הייתה ממובילי ההפיכה במצרים.
שני היוזמים של הקבוצה הכירו ממסע הבחירות של מפלגת אל-ע'ד בשנת 2005. אך הם נטשו את הפעילות הפרלמנטרית, אחרי שיו"ר המפלגה, איימן נור, נעצר ונכלא למשך ארבע שנים.
דרך פייסבוק הם קראו לשביתה כללית. בזמן קצר הם אספו יותר מ-70,000 תומכים. ההפגנות דוכאו באלימות, עם פצועים רבים וגם שני הרוגים.
בתחילת ינואר 2011 הייתה התנועה גורם מוביל להתגייסות שהובילה למהפכה, בין היתר דרך וידאו של אסמאא' מחפוז שבו היא קראה להתקוממות. הקבוצה תמכה במוחמד אל-בראדעי והייתה מועמדת לפרס נובל לשלום.
ראו גם

מפלגת אל-ע'ד
האביב הערבי
כפאיה
תחנת הרכבת התחתית ווטרלו

| --- | --- |

   (קו ג'ובילי בלבד)
 מידע על הבנייה
 חנוכת התחנה:  1898
 מיקום
 מיקום:  סאות' בנק, למבת', לונדון, הממלכה המאוחדת הממלכה המאוחדת
 מדינה:  הממלכה המאוחדת הממלכה המאוחדת
 אזור נסיעה:  אזור 1
 קואורדינטות:  51°30′09″N 0°06′47″W﻿ / ﻿51.5025°N 0.113°W﻿ / 51.5025; -0.113
 תחנות סמוכות:  תחנת אמבנקמנט טיוב, Kennington tube station, תחנת הרכבת התחתית בנק, Westminster tube station, Lambeth North tube station, תחנת הרכבת התחתית סאות'ווארק, תחנת אמבנקמנט טיוב 
 מידע על התחנה
 סוג התחנה:  רכבת תחתית
 שם המערכת:  תחנת ווטרלו 
 רציפים:  8 
 קווים העוברים בתחנה:  קו ווטרלו וסיטי קו בייקרלו קו נורת'רן קו ג'ובילי
 נוסעים בשנה:  95.14 מיליון (2015)
  (למפת לונדון מוגדלת) קנט סארי ברקשייר בקינגהאם הרטפורדשייר אסקסתחנת הרכבת התחתית ווטרלו(למפת לונדון רגילה) קנט סארי בר. בקי. הרטפורדשייר אסקסתחנת הרכבת התחתית ווטרלו(למפת למבת' רגילה) תחנת הרכבת התחתית ווטרלו(למפת למבת' מוגדלת) תחנת הרכבת התחתית ווטרלו
 
תחנת הרכבת התחתית ווטרלו (באנגלית: Waterloo tube station) היא תחנת רכבת תחתית הממוקמת ברובע למבת' של לונדון. תחנת הרכבת התחתית אשר משרתת את הקווים בייקרלו, ג'ובילי, נורת'רן וקו ווטרלו וסיטי נמצאת באזור 1 בחלוקת האזורים של מערכת התחנות של הרכבת התחתית של לונדון.
היסטוריה

התחנה התחתית הראשונה בווטרלו נפתחה על ידי קו ווטרלו וסיטי ב-8 באוגוסט 1898.
קו בייקר סטריט וווטרלו (כעת נקרא בייקרלו) החל לשרת את התחנה ב-10 במרץ 1906.
ב-13 בספטמבר 1926 התחנה החלה לשרת את נוסעי הקו הצפוני.
ב-20 בנובמבר 1999 קו ג'ובילי הצטרף לשלושת הקווים הקודמים, ובמסגרת פרויקט הרחבת הקו החל לפעול גם בתחנת ווטרלו.
ב-2010 החל תיאטרון אולד ויק הסמוך להשתמש במנהרות נטושות מתחת לתחנה כחללים להצגת הצגות, חללים אלה נקראים "The Old Vic Tunnels"‏.